19. November. (ED) 11. Møde. 
Bytteforbindelse blev vedtaget mellem Universitets- 
Bibliotheket i Tibingen og Selskabet. 
Sekretæren meddelte, at Selskabet havde erhvervet en 
Række Portræter i Kobberstik, Lithografi m.m. af tidligere Med- 
lemmer af Selskabet. 
I Mødet vare fremlagte de paa Boglisten under Nr. 859—905 
opførte Skrifter, hvoriblandt en privat Gave fra Selskabets Medlem, 
Sognepræst Dr. H. Rørdam. 
13. Modet den 3%" December. 
(Tilstede vare 28 Medlemmer, nemlig: Jul. Thomsen, Præsident, Mehren, 
Holm, Christiansen, Krabbe, Wimmer, Warming, Thiele, Meinert, Joh. 
Steenstrup, Gertz, Høffding, P. E. Muller, Bohr, Gram, Paulsen, Erslev, 
Fridericia, Christensen, Hansen, Kjeldahl, Boas, Chievitz, 0. G. Petersen, 
Prytz, Salomonsen, Zachariae, Sekretæren.) 
Siden forrige Møde havde Selskabet mistet sit udenlandske 
Medlem, Professor Dr. Carl Richard Unger i Kristiania, 
der døde den 30. November og var bleven Medlem af den 
historisk-filosofiske Klasse den 17. December 1875. 
Professor Dr. E. Holm forelagde tredje Binds første Afdeling 
af sit Værk: «Danmark-Norges Historie 1720—1814» 
(den udenrigske Historie under Frederik V). 
Derefter meddelte Professor Dr. C.J.Salomonsen nogle 
af ham i Forening med Dr. med. Th. Madsen udførte Under- 
søgelser over individuel Disposition til Antitoxin- 
dannelse. Denne Afhandling vil blive optagen i Selskabets 
Oversigt. 
Paa Redaktørens Vegne forelagde Sekretæren Nr. 5 af 
Oversigten for i Åar. 
I Mødet vare»fremlagte de paa Boglisten under Nr. 906—934 
opførte Skrifter, deriblandt private Gaver fra udenlandsk Medlem 
G. Storm og fra J. Hucke, Berlin. 
